ming030890/wiki-yue-high-quality huggingface dataset:
赫羅圖

赫羅圖（粵拼：haak1 lo4 tou4，英文HR Diagram，德文HR-Diagramm）係比較恆星光譜類型同光度嘅關係圖，由丹麥天文學家赫茨普龍同美國天文學家H.N.羅素創制嘅。美國大學指出佢係同元素週期表一樣，都係按照類似性質分類排列，唔同嘅係根據佢哋嘅性質同埋光度去排列質量大細。喺赫羅圖入面嘅x軸係指星體嘅溫度，y軸係星體嘅絕對視星等。

主序星(V)
90%以上嘅恆星位於赫羅圖嘅主序星區域上面，佢哋嘅大小同光度以及溫度以正比關係，又質量最細0.075M⊙，到質量最大嘅300M⊙。其中太陽係一粒中等大小嘅恆星，對銀河系非常唔起眼，但佢嘅質量畀95%嘅恆星更大，喺銀河系入面比85%嘅天體更光。銀河有超過70%嘅恆星都係紅矮星，有15%係橙色主序星，G型主序星只係佔有7%，F型只佔3%，其他質量更大嘅只佔只佔唔夠1%。

白矮星(D)
質量係太陽嘅0.4倍到0.6倍為主，直徑非常細，但係密度極高。佢哋佢哋係中等質量星體遺留落嚟嘅殘骸，只佔銀河系恆星數目嘅嘅5%。

次巨星(IV)
同主序星嘅光好相似，但比較光，年紀比較老，係恆星分類新嘅一組，比主序星更為起眼嘅恆星。佢係由主序星到紅巨星嘅轉折點，喺嗰陣時恆星完成氫氣氫核聚變，開始離開主序星階段並產生重元素結核聚變。

紅巨星(III)
正常質量恆星，晚年嘅演化階段嘅過程。氫完全核聚變之後，核心不斷咁樣收縮同時溫度會不斷咁升高，由於熱脹冷縮嘅關係，佢哋嘅表面會逐步膨脹，直到核心內部內部嘅氦原子會合成碳原子，喺嗰段時間佢哋睇起嚟變得比較紅，所以就叫紅巨星，屬於變星嘅一種。

超巨星(I,II)
大質量恆星，晚年嘅演化階段嘅過程。氫完全核聚變之後，核心不斷咁樣收縮同時溫度會不斷咁升高，由於熱脹冷縮嘅關係，佢哋嘅表面會逐步膨脹，直到核心內部內部嘅氦原子會合成鐵原子到超新星爆發，喺嗰段時間佢哋睇起嚟變得比較紅，所以就叫超紅巨星，屬於變星嘅一種。由於佢哋質量比較大，因此會比較光，所以就稱為超巨星，但係佢哋嘅數目比紅巨星更少。

0.075M⊙到0.45M⊙嘅恆星(光譜M/K型)
佢哋被稱為紅矮星，溫度大約2000-3500K，核反應速好慢率，壽命極長，燃燒1000億年後，直接成為氦元素嘅白矮星，赫羅圖入面就好似一條平緩嘅曲線直接從主序星區域從主序星區域落到白矮星區域，最後平靜咁死咗。佢哋質量好細，唔能夠膨脹成紅巨星。

0.45M⊙到1.5M⊙嘅恆星(光譜K/G/F/A型)
正常質量恆星喺赫羅圖上面嘅演化，佢哋嘅演化過程就好似地下鐵路嘅走綫咁曲折變化
佢哋係中等質量嘅恆星，例如太陽系同埋南門二咁樣嘅恆星嘅系統，溫度大約5000K-8,000K，核聚變快過紅矮星，燃燒200-10億年後，核心氫氣燃燒殆盡之後，質子 ─ 質子鏈就會停止。淨低嘅氦核心便會開始塌縮並產生熱，緊鄰核心嘅氫外殼會被加熱而開始有熱核反應，恆星亦同時開始膨脹，成為次巨星，並開始合成原子序較為高嘅元素。由於總表面面積嘅增加，恆星會變得極之光亮。雖然核心仍保持熾熱，膨脹之後嘅星體溫度變得好低，結果星光變紅，最後演化為一粒紅巨星。演化過程喺赫羅圖入面就好似一條地下鐵路路線一樣咁曲折變化，喺嗰段好似地下鐵路路線嘅軌跡階段，恆星光度變化同埋核反應非常唔穩定，直徑光度不斷變大，但能量同質量不斷散失，將外層嘅物質全部拋曬，淨返個核心，形成行星狀星雲，最後成為碳氧白矮星。

1.5M⊙到8M⊙嘅恆星(光譜A/B型)
佢哋屬於中等質量嘅恆星，但佢哋嘅質量比較大，光度呈現藍色，溫度大約8,000K-10,000K，核聚變反應快過前者，燃燒10-1億年後，核心氫氣燃燒殆盡之後，碳氮氧循環便會停止。同前者嘅恆星一樣，膨脹成為紅巨星，並且會合成原子序更高嘅元素。當成為紅巨星，佢哋嘅核反應會更唔穩定，赫羅圖入面佢哋嘅演化過程更加具有曲折變化，亦會最後形成行星狀星雲，但唔同嘅係佢哋最後會變成含有重元素嘅白矮星。

大過8M⊙嘅恆星(光譜A/B/O型)
佢哋喺嚇囉圖嘅最頂端，屬於最大質量嘅恆星，佢哋嘅溫度高過10,000K，核聚變非常之快。佢哋嘅演化就好似喺上面水平曲線移動。係由於佢哋嘅晚年會逐步膨脹成黃色次巨星，然後膨脹成超紅巨星，喺嗰陣時候佢哋嘅光度不斷咁變化，同時核心不斷咁升溫，合成新嘅重元素。最終會產生鐵核聚變，並經歷超新星爆炸成為一粒中子星，結束佢哋嘅生命。
那須甚有

那須甚有（1999年7月20號—）係日本足球員，打中場位置，效力鳥取飛翔。
那赫瓦

那赫瓦（英文：Nahwa）係阿剌伯聯合酋長國沙迦酋長國嘅外飛地，喺阿曼穆桑代姆省嘅馬德哈裏面。因為馬德哈本身都係阿剌伯聯合酋長國富查伊拉酋長國嘅外飛地，咁那赫瓦就係「飛地裏面嘅飛地」。
那赫瓦裏面有約莫40間樓、差館、學校、清真寺、診所等設施。
那霸機場

那霸機場（粵拼：naa5 baa3 gei1 coeng4，日文：那覇空港）係日本沖繩縣那霸嘅一個機場。
那須惠

那須惠 ，係日本嘅一個女藝人同埋配音員。
那霸

那霸（なは）係日本沖繩縣首府，人口有32萬。
那須川將大

那須川將大（1986年12月29號—）係日本足球員，司職後衞，效力松本山雅。
那須大亮

那須大亮（1981年10月10號—）係日本足球員，司職後衞，效力浦和紅鑽。
那英

那英（那讀姓氏專門音，讀陰平，粵拼：naa1 jing1；英文：Na Ying；1967年11月27號—），華語樂壇天后級女歌手，籍貫遼寧瀋陽市，滿族葉赫那拉氏。佢喺1994年前嘅黑膠唱片同卡帶銷量過800萬張，而佢嘅音樂專輯喺2001年之前喺全亞洲已過2300萬銷量。

翻唱同黑膠唱片、卡帶時期：1988年－1993年
1988年，那英同出名作曲家谷建芬期間參加全國「陽光杯」通俗歌曲比賽，演唱《我找到自己》攞到金獎；參賽被邀請選入谷建芬聲樂培訓中心，於是佢就由瀋陽搬去北京展開歌唱事業。
佢喺呢個時期主要喺谷建芬老師嘅教導，幫毛阿敏等歌手錄唱片樣本，佢都取藝名做「蘇丙」，大量翻唱偶像——台灣歌手蘇芮嘅歌。

福茂唱片、台灣成名時期：1994年－1996年
1993年，佢加入知名唱片公司福茂唱片，並喺呢個時期識咗王菲等好友。1994年頭，佢出首張國語專輯《為你朝思暮想》，曲風比較柔婉，重有濃濃嘅東北口音，喺台灣冇咁喺大陸受歡迎。專輯嘅代表作有：《為你朝思暮想》、《醒時作夢》。
1995年，那英出第2張國語專輯《白天不懂夜的黑》，係繼《為你朝思暮想》之後又一張進入台灣市場嘅專輯。《白天不懂夜的黑》一改《為你朝思暮想》入面嘅女人柔情曲風，主打歌由林隆璇作曲嘅《白天不懂夜的黑》完全突顯佢大器嘅唱功，以大幅度嘅音域跨度，淋漓盡致嘅感情渲瀉，婉轉上口嘅動人旋律，攞嗮各地電台嘅排行榜，係那英喺台灣嘅成名作，並幫佢打穩「情歌天后」嘅歌曲路線。專輯喺2個禮拜入面喺過台灣創咗銷量近三白金（15萬張）嘅紀錄，同時都確立咗佢喺中國樂壇天后嘅穩固地位。

全盛期：1997年－2001年
1997年6月，那英簽約百代唱片。
1998年，那英同王菲喺中央電視臺春節晚會表演，合唱《相約1998》，即刻喺中國大陸紅嗮，重鞏固2人嘅天后地位，到依家亦成為春晚歷年嚟嘅經典環節之一。同年，那英推出到依家華語唱片其中一張最經典嘅專輯——《征服》，同名主打歌《征服》帶有沉實嘅中音同嘹亮嘅高音，而配器上趨於簡約化，旋律高潮起伏、變化大，好適合那英寬闊嘅音域，重為咗突出佢嘹亮嘅聲音，重被認為華語音樂最難唱嘅歌之一。另一首歌《不管有多苦》歌詞出自那英本人手筆，表達咗佢喺感情路上嘅爭扎。《夢醒了》就比專輯入面其他歌曲中較為重女人味，另有王菲和唱嘅版本。專輯《征服》一舉征服咗全亞洲歌迷同音樂人嘅心，係那英個人嘅登峰造極嘅作品。《征服》喺台灣銷量超過70萬，全亞洲就超過200萬，佢憑《征服》入圍金曲獎「最佳國語女歌手獎」，並攞到好多華語女歌手獎。至始，那英成為名符其實嘅台灣樂壇天后、中國大陸第一天后、亞洲華語樂壇天后。
1999年，那英推出另一經典專輯《乾脆》，專輯冇延續《白天不懂夜的黑》、《征服》大器嘅曲風，轉做着重感情投放。主打歌《夢一場》唱出女人細膩嘅情感，木結他淒清嘅聲音輕輕帶出咗一股竭力壓抑但揮唔去嘅自憐情緒。《相見不如懷念》就係佢少有嘅快歌代表作，營造出一片故作輕鬆嘅氛圍，愛到盡頭覆水難收，優美嘅旋律下面隱藏著無盡嘅嘆息同難言嘅悲哀。專輯總銷量喺台灣第一個禮拜銷量突破20萬，台灣總銷量超過65萬，亞洲銷量160萬。
2000年，那英推出專輯《心酸的浪漫》，專輯同名主打歌《心酸的浪漫》，唔單止由那英自己作詞，重係首次同同門師兄張宇嘅空前合作，詞曲搭配得天衣無縫又充滿畫面，令人蕩氣迴腸，餘味無窮。《出賣》就由情歌教父小剛周傳雄作曲，有再創《征服》嘅成功嘅意思。為咗配合當時華語樂壇由陳慧琳、鄭秀文帶起嘅電子音樂潮流，《苦中作樂》就係為那英度身訂造嘅電音歌曲。《心酸的浪漫》再次為那英帶嚟巨大嘅成功，成為首位到依家數一數二攞金曲獎「最佳國語女歌手獎」嘅中國大陸女歌手，上台灣金曲歌后寶座。意外嘅收獲係憑《心酸的浪漫》攞到金曲獎「最佳作詞人」，專輯亞洲銷量達150萬。
2001年，那英加入華納唱片，推出專輯《我不是天使》，專輯內10首歌曲以講故事嘅方式呈現出唔同喺以往嘅動人情緒。同名主打歌《我不是天使》係罕有非那式情歌，由伍佰作曲。除咗保有必有嘅那式情歌外，喺幾位各地精英製作人嘅打造下，佢嘗試Soft Rock同氣音嘅浪漫表情同真假音轉換嘅高難度唱法。專輯喺嗰年經濟唔景氣下喺台灣面世5日過28萬銷量（台灣首發式當天就接到18萬張唱片訂單）。
那英《征服》、《乾脆》同《心酸的浪漫》3張唱片嘅銷量喺2001年前超過580萬，而佢嘅專輯、黑膠唱片同卡帶喺2001年之前喺全亞洲過1300萬銷量。
那英喺同年舉行首次個人巡迴演唱會－「我不是天使世界巡迴演唱會」，地點有：香港、上海、吉隆坡同瀋陽，佢創咗首個大陸歌手喺紅磡體育館開演唱會。

淡出期：2002年－2008年
2002年，佢推出華納唱片最後一張專輯《如今…》， 主打歌《愛上你等於愛上寂寞》講述一場絕望嘅相遇，喺弦樂伴奏下那英式嘅堅決發揮得重淋漓。《你從未離開》就唱出哀怨纏綿嘅感覺。專輯再次令佢入圍台灣金曲獎最佳國語女演唱人，而《愛上你等於愛上寂寞》就攞到台灣金曲獎最佳音樂錄影帶獎。
那英推出此專輯後淡出演藝圈，在7年間結婚並且生育，現有2名子女(1男1女)。

復出：2009年－依家
2009年底，那英喺北京舉行跨年個唱「那英－那20年世界巡迴演唱會」，宣示自己經過幾年嘅沉寂後，再次復出樂壇。之後，佢舉行大規模世界巡迴演唱會，地點有：北京、澳門、天津、臺北、瀋陽、維也納、東京、濟南、煙台、上海、成都。佢係首位喺臺北小巨蛋、維也納、東京、澳門開唱嘅中國大陸歌手，為各城市歌迷唱出20年不撓嘅經典作品。
2011年，佢喺10月推出隔咗9年嘅新專輯《那又怎樣》，呢張專輯係宣示佢依家嘅生活態度，幸福輕快歌曲比之前佔專輯比例較重。主打歌《長鏡頭》係蔡健雅作品。
2012年，那英同劉歡、庾澄慶、楊坤一齊做導師參與由浙江衛視聯合星空傳媒旗下燦星製作強力打造嘅大型勵志專業音樂節目《中國好聲音》，7月13號佢團隊「小二班」學員梁博攞到年度中國好聲音冠軍。
2013年，做《中國好聲音》第二季導師，佢團隊學員萱萱攞到季軍。同年春晚唱《春暖花開》。
2014年，做《中國好聲音》第三季導師。佢團隊學員張碧晨攞到中國好聲音冠軍。
2015年2月18號，參加2015年中央電視台春節聯歡晚會，唱《絲路》，並繼續做《中國好聲音》第四季導師。佢團隊學員張磊攞到總冠軍，那英第3次係《中國好聲音》嘅冠軍導師。
2016年，做《中國新歌聲》第一季導師，佢團隊學員汪晨蕊攞到季軍。

其他現場
2008年：現場加迎奧運歌曲《北京歡迎你》嘅錄制，同群星合作。
2008年：《幸福樹》單曲
2009年：《今年》單曲
2012年－2015年：《中國好聲音》第一季至第四季導師
2015年：《默》單曲
2015年9月26號：參與香港TVB星光熠熠耀保良
2016年：做《奔跑吧兄弟》第四季第9期嘉賓
2016年：《中國新歌聲》第一季導師。（原《中國好聲音》第五季，因版權問題改制。）
2017年：《中國新歌聲》第二季導師。
2019年：《中國好聲音2019》導師。

《歌手2024》
2024年5月，加盟湖南衛視《歌手2024》、為首發歌手。
那華茨文

那華茨文（Nahuatl），係墨西哥嘅其中一隻語文，大約150萬人用緊。
金融法

金融法（英文：financial law）泛指一個地區內用嚟管制保險同投資管理等金融相關事務嘅法律。理解金融法對投資嚟講好重要，所以玩投資嘅人好多時都或多或少噉要學啲金融法，而金融法亦係好多專業人士必備嘅知識之一。
金融海嘯

2008年環球金融危機，報紙叫佢做金融海嘯、信貸危機，係場世界性金融危機，由美國2007年次級房屋信貸危機爆發引起。因為有AAA級[未記出處或冇根據]嘅金融機構都會破產，所以投資者開始對證券、債券、借錢畀人都冇信心，個個冇信用搞到金融海嘯。即使好多中央銀行插手嚮金融市場注資都冇計。嚮2008年，香港迷你債券事件、2008年環球股災都係金融海嘯嘅病癥。
金融界功能界別

金融界功能界別係香港立法會一個功能界別，選民嚟自獲法例認可嘅銀行、有限制牌照銀行、接受存款公司。
金融時報

《金融時報》（英文：Financial Times又叫FT）係份日本經濟新聞社出嘅英文國際金融報紙，總部設喺倫敦，分英國、歐洲大陸、美國同亞洲嘅版本嚟出紙，每日45萬份。2000年起開始出德文嘅《德國金融時報》（Financial Times Deutschland），有自己嘅編採部，2003年出大約9萬份。
佢哋亦有設立一張50本頂尖期刊嘅列表，呢張表喺商學院方面有一定影響力。
金融服務界功能界別

金融服務界功能界別係香港立法會一個功能界別，選民嚟自政府指定嘅註冊金融服務團體。
金融機構

金融機構係指從事金融服務業有關嘅金融中介機構，係金融體系一部分，金融服務業包括銀行、證券、保險、信託、基金等行業，與此相應，金融中介機構亦包括銀行、證券公司、保險公司、信託投資公司同基金管理公司等。
鈴木樂器製作所

鈴木樂器製作所（日文：株式会社鈴木楽器製作所(Kabushiki Kaisha Suzuki Gakki Seisakusho)）係日本一間專生產樂器嘅企業，1953年由鈴木萬司創辦。本部喺靜岡縣濱松市中區。
鈴木正治

鈴木正治（1970年8月3號—）係日本足球員，司職後衞，曾經喺1995～1996年間爲日本足球代表隊出場2次。
鈴木淳

鈴木淳（1987年9月12號—）係日本足球員，司職前鋒，效力沼津青藍。
鈴木浩介

鈴木浩介（1981年6月16號—）係日本足球員，司職前鋒，效力過清水心跳，及甲府風林。
鈴木正人

鈴木正人（1977年4月28號—）係日本足球員，司職守門員，效力過湘南比馬，大阪櫻花，及德島漩渦。
鈴木武一

鈴木武一（1956年4月8號—）係退役日本足球員，教練，執教過仙台七夕。
鈴木武藏

鈴木武藏（1994年2月11號—）係日本足球員，司職前鋒，效力新潟天鵝。
鈴木椋大

鈴木椋大（1994年2月10號—）係日本足球員，司職守門員，效力大阪飛腳。
鄺志堅

鄺志堅（英文：KWONG Chi-kin；1958年2月15號—）係香港立法會前議員，香港工會聯合會法律顧問、香港政策研究所董事同香港青年政策研究所顧問，喺香港中文大學崇基學院社會系畢業。
鄺旨呈

鄺旨呈（Andy Kwong，1984年8月29號—）係香港男歌手，樂隊享樂團（3think）主音，亦有參與過影視演出。佢阿媽係香港上市公司「現代美容」創辦人兼主席曾裕。

簡歷
鄺旨呈阿媽係「現代美容」創辦人兼主席曾裕，阿爸係曾裕第二任丈夫「凱撒會美容中心」老闆鄺炳申。中學就讀聖公會聖馬利亞堂莫慶堯中學，中五未畢業輟學，之後做過私人健身教練，2006年發生過車禍。
雖然出身富裕，但佢一直追求音樂夢想。15歲已拜師戴思聰學唱歌，亦自學結他。2009年組成樂隊The3Think，2011年參加第23屆CASH流行曲創作大賽獲「最佳歌曲季軍」及「網上最受歡迎歌曲獎」，2013年將樂隊改組成享樂團並同唱片公司簽約出道，2014擔任五月天《五月天Just Rock It！就是世界巡迴演唱會》香港站暖場嘉賓，同年喺新城勁爆頒獎禮獲得國語新勢力樂團，2018年喺新城勁爆頒獎禮憑合唱歌曲《不枉》獲頒新城勁爆合唱歌。
2020年開始，鄺旨呈亦開始喺ViuTV亮相，參與ViuTV《全民造星III》打入四十強及後被公開佢十億家庭背景。
2021年為香港首部港式波里活電影《我的印度男友》主唱電影主題歌曲《印度咖哩因乜呢》，亦獲邀為電影捉鬼敢死隊自編自導，拍攝香港版捉鬼敢死隊宣傳片。
同年亦主持及參與ViuTV多個不同綜藝節目，分別有學神出沒注意、囝囝女女730、ERROR自肥企畫、夕陽新丁、玩X爆香港地。
2022年參與戚其義首部網劇逐流時代，同年亦主持ViuTV MM730全新節目粉絲福利署。更喺ViuTV原創拳擊劇集繩角擔任拳館四師兄嘅角色。
2023年從訪問中透露，獲得Beyond前經理人邀請，演繹Beyond從未公布嘅Demo，歌名「殿堂」，六月推出。
鄺敏慧

鄺敏慧（Elizabete Kwong，1989年—），係香港女模特兒，因為佢係中國、巴西混血，所以綽號叫中巴。

簡歷
鄺敏慧係香港創世紀模特兒有限公司（HKGenesis）藝人，細個喺巴西生活，18歲嗰年返香港，開始做模特兒。
鄺敏慧曾參加Salad Image Girl比賽，入到三甲，之後參加《打出十人巷》節目比賽，開始同崔建邦傳出緋聞，到2009年12月鄺敏慧去灣仔警署告崔建邦暴力對待，一時間哄動傳媒。
鄺月心

鄺月心，香港親中派政治人物。曾在2003年出任元朗區議會委任議員。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
鄺正煒

鄺正煒，香港親中派政治人物兼商界人士，康業控股有限公司副主席及行政總裁。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
鄺文珣

鄺文珣（英文：Kwong Man Chun，1975年4月3號—），係香港息影女星，喺香港出世，1994年簽約無綫電視，2001年開始淡出幕前，2022年復出。
鄺永銓

鄺永銓，香港親中派政治人物兼商界人士，香港空運貨站有限公司行政總裁。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。
邊X個係恭碩良

《邊X個係恭碩良》（Who the X is Jun Kun）係香港電視娛樂製作嘅娛樂節目，2016年9月28號開始到10月12號逢禮拜三喺23:45 - 00:15（實驗電視時段）喺ViuTV播，主持係澳門歌手恭碩良。節目想令觀眾識得恭碩良至真嘅一面。
邊個夠我薑

《邊個夠我薑》（英文：Snatch）係套喺2000年上畫嘅英國犯罪喜劇片，佳烈治執導，馬菲域肯編劇，積遜史達頓主演。
還看今朝

《還看今朝》，香港電視劇，亞洲電視響1990年播放。套戲內容係1949年中華人民共和國建政，至1976年間文化大革命結束，中國大陸上海家庭嘅經歷。
主要演員有李香琴、米雪、任達華。
邊

邊，或者檠（粵拼：king4），係指幾何形狀入面連接頂點嘅幾何結構。
還珠格格・蒼天有淚 瓊瑤大賣連續劇全紀錄

《還珠格格・蒼天有淚 瓊瑤大賣連續劇全紀錄》係臺灣電視劇《還珠格格》原聲帶。喺1998年9月由上華唱片發行。

簡介
呢張專輯收錄咗8首歌。
邊個同佢有親

《邊個同佢有親》（Flirting with Disaster）係套美國嘅笑片電影，喺1996年7月18號上畫。呢套戲嘅主角係賓史迪拿、蒂莉安妮同埋佐治薛高。
萬能角鐵

萬能角鐵係一種金屬材料製成品商品，不銹鋼或者鐵角鐵條上面有好多螺絲大細尺寸嘅窿，可以用嚟自製碌架床、書架咁。
萬能角鐵嚮香港已經興咗幾廿年，幾條角鐵加幾粒螺絲就可以造出好多家具、花架、超級市場貨架咁。
萬興行

萬興行（英文: Man Hing Hong）係一間以持有物業為主嘅公司，由勞冕儂喺1934年創立，從事物業發展、投資、物業管理、市場營銷同埋各類型物業租賃服務。

爭議
喺2022年7月12號，萬興行突然終止租約，令實體嘅《香港人書展》搞唔成。萬興行指控《香港人書展》將場地分租係違反使用條款，但主辦方表示佢哋簽約時已經表明場地係會攞嚟搞「書展」，會有唔同參展商，並唔係法律層面嘅「分租」，業主代表亦表示場地曾經攞嚟搞市集。
萬花筒

萬花筒係種用到光學原理嘅玩具，筒一邊有圖案，中間有塊三稜鏡，另一邊開窿，由個窿度望入去，會見到對稱嘅圖案，轉個筒嗰陣，圖案亦跟住變。
萬聖節咭

萬聖節咭係萬聖節時用嘅賀咭，通常會畫同萬聖節有關嘅公仔同祝賀說話。
萬華區

萬華區係中華民國臺灣臺北市嘅一個區，面積8.85平方公里，人口19萬。萬華區傳統上又叫艋舺區。
「艋舺」（台語白話字：Báng-kah）喺台灣原住民語言裡面係指一種獨木舟（參考菲律賓話 Bangka）。日治台灣時期按日文漢字發音改咗個典雅啲嘅名「萬華」（日文羅馬字：Banka），成為後來嘅正式區名。
西門町係區內著名景點。
酒私風雲

《酒私風雲》（Boardwalk Empire）係美國一部歷史時代犯罪劇集，由提倫斯維達創作，喺HBO上播放。故事改編納爾遜莊臣嘅書《Boardwalk Empire: The Birth, High Times, and Corruption of Atlantic City》，講述1920年代禁酒令時期嘅美國，以新澤西州嘅大西洋城嚟做背景。主角係Nucky Thompson（中文：努基·湯普森），由史提夫布斯美飾演，呢個角色係基於真實歷史罪犯人物Enoch L. Johnson（中文：伊努·L·強森）。
劇集嘅第一集係由馬田史高西斯負責執導，第一集嘅製作費係1800萬美金。劇集喺2010年9月19號開始播出，2014年10月26號播完，總共有5季，56集。
《酒私風雲》受到評論界嘅讚賞，特別係針對視覺風格、歷史人物設定，同埋主角史提夫布斯美嘅演技表現。呢套劇集總共得到提名57個黃金時段艾美獎，包括兩次入圍最佳戲劇類劇集，共贏到其中20個獎。另外劇集喺2011年獲頒金球獎最佳戲劇類劇集，而且分別喺2011年同2012年贏到兩次美國演員工會獎戲劇劇集類最佳整體演出。
馬田史高西斯負責執導第一集

劇情簡介
睇埋：酒私風雲 (第一季)、酒私風雲 (第二季)、酒私風雲 (第三季)、酒私風雲 (第四季)同酒私風雲 (第五季)
《酒私風雲》係一部以Enoch "Nucky" Thompson（英文：Nucky Thompson）（基於真實人物Enoch L. Johnson（中文：伊努·L·強森））做主角嘅歷史時代劇集。Nucky係一位政治人，佢喺1920年代至1930年代禁酒令期間，成為控制新澤西州大西洋城嘅重要人物。Nucky喺私生活同埋政治生涯中同多位歷史人物有互動關係，包括黑幫、政治人、政府代表，同埋求見佢嘅一般平民。同一時間，聯邦政府也密切留意喺呢個區域嘅非法私酒活動，而且派出探員調查Nucky同黑幫之間嘅可能關聯。最後一季跳到七年後嘅1931年，同時係禁酒令就快完結嘅時候。
Nucky ThompsonEnoch L. Johnson虛構角色同真實人物嘅對比
酒精單位

酒精單位（粵拼：zau2 zing1 daan1 wai2；英文：standard drink）顧名思義係量度一杯飲品「含有幾多純酒精」嘅標準單位。按世界衛生組織喺 2001 年出嘅定義，每個酒精單位代表十克純酒精。
酒精飲品包裝上面，經常用到爾個單位—而唔係克、安士、毫升、加侖等等萬用質量、重量同體積單位，酒精單位方便人易啲計住有幾多酒精飲咗落肚，避免搞到失預算噉樣醉酒或者身心受創。

基礎概念
内文：酒同酒精
含酒精嘅飲品飲得多得滯會傷身。公共衞生方面嘅工作者一路都有做研究，睇吓攝取酒精會對健康造成咩影響（會唔會令某啲病出現嘅機率高咗？）而且做完研究仲會幫政府以至世衛等嘅國際組織制定指引，教人點樣飲酒飲得有節制。喺爾個過程裡便，研究者實要搵返個計量單位嚟量度酒精量—唔同嘅酒含酒精量都唔同，例如普通嘅啤酒約莫有 5% ABV 嘅成份係純酒精（淨低嘅係水、大麥同埋依士等），而好似威士忌等嘅烈酒，酒精含量就閒閒哋可以去到成 40% ABV 咁高。噉即係話以下兩種情況
一日內飲咗四杯普通啤酒
一日內飲咗四杯威士忌
兩者喺酒精攝取上差天共地，根本唔可以混為一談。有見及此，公共衞生等領域嘅工作者就諗咗酒精單位爾套基準出嚟，講定「而家一個酒精單位咁多嘅酒精，大約等同 XX 咁多罐普通啤酒，又等同 YY 咁多杯威士忌」。噉嘅話，做酒精研究或者教人節制飲酒嗰陣，就可以有一套基準清楚表達酒精量，可以例如喺社會調查嗰度問
嗱，一個酒精單位係等如咁多咁多啤酒，又等如咁多咁多威士忌。你平均每個星期會飲幾多個酒精單位嘅嘢飲？
噉嘅問題。

唔同定義
有關「酒精單位」要點界定，唔同國家或者地區做法可以幾唔同。
酒精溫度計

酒精溫度計（alcohol thermometer）係用酒精嘅溫度計。條計係一條用玻璃等透明材料造嘅細管，入面裝咗酒精，一受熱酒精就會膨脹，令到人能夠睇住條管入面嘅酒精嘅溫度嚟知溫度。
閏二月廿八

閏二月廿八係黃曆閏年時閏二月第廿八日。因為閏二月唔係年年有，平時紀念都會響二月廿八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿六

閏二月廿六係黃曆閏年時閏二月第廿六日。因為閏二月唔係年年有，平時紀念都會響二月廿六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月

閏五月係黃曆一個閏月，響五月之後。閏五月係閏年先可能有，係嗰年第六個月。
閏五月初七

閏五月初七係黃曆閏年時閏五月第七日。因為閏五月唔係年年有，平時紀念都會響五月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏二月廿四

閏二月廿四係黃曆閏年時閏二月第廿四日。因為閏二月唔係年年有，平時紀念都會響二月廿四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月二十

閏五月二十係黃曆閏年時閏五月第二十日。因為閏五月唔係年年有，平時紀念都會響五月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月初一

閏五月初一係黃曆閏年時閏五月第一日。因為閏五月唔係年年有，平時紀念都會響五月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月初三

閏五月初三係黃曆閏年時閏五月第三日。因為閏五月唔係年年有，平時紀念都會響五月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月三十

閏五月三十係黃曆閏年時閏五月第三十日。因為閏五月唔係年年有，平時紀念都會響五月三十。呢日淨係大月嗰陣先有。如果閏五月係大月，就係閏五月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏五月初九

閏五月初九係黃曆閏年時閏五月第九日。因為閏五月唔係年年有，平時紀念都會響五月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
金川區

金川區（粵拼：gam1 cyun1 keoi1）係喺中國甘肅金昌嘅一個市轄區，約莫26萬人響度住緊。
金山隼樹

金山隼樹（1988年6月12號—）係日本足球員，司職守門員，效力北海道札幌岡薩多。
金峰站

金峰站（粵拼：gam1 fung1 zaam6；英文：Jinfeng Station），規劃嗌過香山路站（hoeng1 saan1 lou6 zaam6；Xiangshan Lu Station），係廣州地鐵6號綫嘅車站，2016年12月28號開放，位置喺黃埔區科學城，開創大道嘅科翔路同香山路之間（117省道嘅K15+582標記位）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西北邊。

站廳
高塘石站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺開創大道嘅地底。

商舖同自助服務
呢個站冇任何商舖同自助服務。

出入口
金峰站冚唪唥嘅出入口A出入口A出入口 B出入口B出入口
呢個站有4個出入口，分别係A、B同C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做香山路站。

施工
2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，改名做金峰站。
2014年春，車站正式封頂。
2014年12月中旬，呢個站到金峰站段嘅盾構隧道正式貫通。

開通
從2016年12月28號朝早頭一班車開出到長湴之後，6號綫列車亦開入呢個站。

出入口
呢個站喺開通初期凈得A同B兩個出入口，而C同D出入口喺2018年2月10號先至開。

利用狀況
呢個站附近都係啲科學城嘅大型樓盤為主，主要都係上落班人士為主。除咗上落版高峰期比較多人上落外，其他時間都比較少人上落。
金崎夢生

金崎夢生（1989年2月16號—）係日本足球員，司職中場，日本足球代表隊成員。
金岱妮

金岱妮（1999年12月23號—）係大韓民國嘅一個女演員同埋歌手，T-ara前成員。
金峰園路

金峰園路（粵拼：gam1 fung1 jyun4 lou6）係中國廣東廣州嘅東南-西北走向道路，喺黃埔區科學城。西北邊從香山路開始，一直去到東南邊嘅科翔路。

敘述
全長328m，闊18米，雙向3車道。
金州勇士

金州勇士（Golden State Warriors）係美國一支籃球隊，打NBA，隸屬NBA西岸太平洋賽區。
里米尼

里米尼（Rimini）係意大利里米尼省首府，人口15萬。
里程碑

里程碑係棟響路邊一串數字嘜。通常每隔一段路就放一個，話畀路人知去到邊，或者目的地有幾遠。以前里程碑會棟一支石碑，家下好多時係一塊金屬板。馬路、山路、鐵路都可能會有里程碑。
里程碑數字可以係寫低同起點終點有幾遠，有時重會有分數。

引申
平時話一樣嘢或一件事業到達一個里程碑，意思係呢嘢或呢件事業有啲見得人嘅成果，甚或入咗新嘅階段。
里約熱內盧

里約熱內盧（葡文：Rio de Janeiro，意思係「1月嘅河」），簡稱里約，細過聖保羅，係巴西第二大城市，1960年之前係巴西嘅首都，屬於巴西東南部嘅里約熱內盧州。話說葡萄牙人發現里約熱內盧嗰陣咁啱係1月，所以就改咗個咁嘅名。
2009年10月2號國際奧委會喺丹麥首都哥本哈根第121屆會議投票決定2016年夏季奧林匹克運動會會喺呢度舉辦，呢一屆奧林匹克運動會亦都係第一次喺南美洲大陸舉行。

政治
唔該幫下手加長、改好啲呢篇文。討論頁或者要求加料版可能有多啲資料。

市政府
São Sebastião 行政中心，市政府所在地Cinelândia 嘅 市議會，Pedro Ernesto 宮殿
喺里約熱內盧，行政權由市長同市政府官員代表，按照《聯邦憲法》建議嘅模式去運作。不過，《市有機法》同現行嘅《總體規劃》規定，公共行政必須向市民提供有效嘅工具，俾市民可以行使參與式民主。咁樣，城市被分為多個副市政府，分別由市長直接委任嘅副代表去管理。
立法權就係由市議會組成，議會包括咗51位議員， 係按《憲法》第29條嘅規定，由每四年選出嘅，因為該條款規範咗人口超過五百萬嘅市鎮，議員最少42位、最多55位。 議會負責制定同表決市政府同行政部門嘅基本法律，尤其係參與式預算（Lei de Diretrizes Orçamentárias）。雖然市長有否決權，但反對佢嘅法律嘅表決過程，經常引發行政同立法部門之間嘅衝突。
仲有市議會以外嘅多個市級委員會，佢哋補充咗立法程序同市政府嘅工作。呢啲委員會由各個社會組織嘅代表強制性組成，處理唔同嘅領域—雖然有時佢哋嘅有效性會俾人質疑。現時運作嘅有：文化遺產保護市議會（CMPC）、環境保護市議會（CONDEMAM）、健康市議會（CMS）、兒童同青少年權利市議會（CMDCA）、教育市議會（CME）、社會援助市議會（CMAS）同反毒品委員會。

州政府
Guanabara 宮殿，州政府所在地Tiradentes 宮殿，州立法議會所在地
作為同名州嘅首府，里約熱內盧市亦係州政府所在地。Guanabara 宮殿（以前叫Paço Isabel）位於南區嘅Laranjeiras，係州行政權嘅官方所在地。唔好搞亂咗同位於同一個區嘅Palácio Laranjeiras，嗰個係州長嘅官方住所。
里約熱內盧州立法議會（ALERJ）係州嘅立法機構，位於Tiradentes 宮殿，以前曾經係巴西眾議院所在地。
里約熱內盧州司法法院（TJRJ）係州嘅最高司法機構。雖然法院主要位於市中心，但2013年至2018年7月之間，部分法庭曾經遷往

氣候
里約熱內盧屬副熱帶濕潤氣候，全年高溫，一年入面有乾季同濕季，年降雨量喺1500毫米左右。喺5月到11月嘅乾季，由於受副高或者乾燥信風帶控制，氣流乾燥以下沉為主，唔易形成降水；喺12月到4月嘅雨季，由於受赤道低壓帶或者赤道西風控制，降水豐富，降水類型多數係對流雨。
里程錶

里程錶係車嘅錶板上面其中一個儀錶，顯示架車行過幾長距離，通常喺車速錶下面顯示。呢個數值好影響維修同埋二手賣價。
西南財大站

西南財大站係中華人民共和國成都地鐵4號綫一個地下鐵站，喺青羊區清江中路二環路口，2015年12月26號啟用。
西南風

西南風係由西南吹來嘅風。八風之一，古時有好多名。西南為坤卦，東北風為坤卦之風。
呂氏春秋有始稱為淒風。淮南子墬形稱為涼風，天文都稱為涼風。說文風部亦都叫佢涼風。
由於世界各地地理同氣候唔同，西南風都各有自己象徵意義。

時間
淮南子天文有八風，由冬至起計，各約四十五日。咁冬至之後二百二十五日，就有涼風，亦即立秋時份。西南風由坤氣所生。
西博寮海峽

西博寮海峽係香港坪洲、喜靈洲、長洲東北同南丫島西南之間嘅海峽，西北連住維多利亞港同汲水門，東南連住南中國海。
西印度群島

西印度群島（英文：West Indies）係加勒比海東部各個群島嘅統稱，包括安地列斯群島（大安地列斯群島、細安地列斯群島）同廬卡雅群島。
1492年哥倫布嘅船去到群島，以為去咗印度，所以後世叫呢度做西印度。
西原久美子

西原久美子，係日本嘅一個女藝人同埋配音員。
西南賽區

西南賽區（英文：Southwest Division）係NBA西岸嘅其中一個賽區，總共有5隊球隊，主要分佈喺美國南部嘅城市。
西印度群島教省教會

西印度群島教省教會（英文：Church in the Province of the West Indies）係普世聖公宗教省成員之一。教會喺西印度群島大部分地區組成八個教區。西印度群島大主教同主教長現時職位係由現任牙買加主教侯活·格里高利（英文：Howard Kingsley Gregory（英文：Howard Gregory (bishop)））擔任。格里高利響2019年5月喺千里達西班牙港嘅卡斯卡迪亞酒店參加西印度群島聖公會第40屆議會，被神職人員同平信徒選為第十三任教省大主教。個職位先前由Drexel Gomez（英文：Drexel Gomez）做到2009年後，由約翰·霍爾德（英文：John Holder（英文：John Holder (bishop)））接任做到2018年退休。教會亦係聖公會環南聯盟（中文：聖公會環南聯盟）部分。

史
由於英格蘭聖公會喺英國殖民地差傳，西印度群島喺1883年成為一個自治教省。佢由兩個大陸教區同六個島嶼教區組成，包括巴巴多斯、伯利茲、圭亞那、牙買加、巴哈馬、東北加勒比同阿魯巴、千里達與多巴哥，同向風群島。重點係著重培訓原住民人員。島嶼位置同聚居分散使牧養變得困難同昂貴。

傳教機構
牙買加教會傳道會（英文：Jamaica Church Missionary Society）係西印度群島教省牙買加及開曼群島教區認可嘅傳道機構。傳道會注重傳播特別相關同日常人類需要嘅福音。
傳道會喺1861年成立，係教會嘅附屬機構，打算以牙買加「難以接觸」嘅人口部分為目標。多年嚟，傳道會所建立同維護嘅傳教站提供透過基督教同基本教育接觸群眾嘅唯一途徑。

神學院
科德靈頓學院（英文：Codrington College（中文：Codrington College）），1745年喺巴巴多斯聖約翰區開辦嘅一間聖公宗神學院。

架構
教會架構有八個教區，而家嘅主教長係牙買加及開曼群島主教侯活·格里高利做西印度群島大主教。
阿特蘭大足球會

阿特蘭大足球會（意大利文：Atalanta Bergamasca Calcio）係意大利貝加莫一間足球會，喺1907年成立，而家踢緊意大利甲組足球聯賽。
阿珍要嫁人

《阿珍要嫁人》係喺1966年嘅一部粵語喜劇，由莫康時執導，丁瑩、朱江主演。

情節
話說李秀珍同房客王俊青相戀，秀珍父母嫌俊青窮，唔讚成佢兩個拍拖。
秀珍為咗幫俊青阿媽母籌醫藥費，去藥行應徴做工展攤位嘅售貨員。
藥行老闆錢開眼垂涎秀珍美色，想用移花接木之計呃秀珍父母答應婚事。俊青知道錢開眼嘅奸計之後，就同一班租客出計向錢太告密破壞婚禮。
阿特拉斯山脈

阿特拉斯山脈喺非洲西北，由幾列西南—東北走向嘅山脈組成，長2,400公里。
阿瑞斯籃球會

阿瑞斯籃球會（英文：Aris B.C.）係希臘帖撒羅尼迦嘅職業籃球球會，依家打緊希臘籃球甲級聯賽。
阿特勞州

阿特勞州（哈薩克文：Атырау облысы）係哈薩克嘅一個州，首府阿特勞。
阿特卡

阿特卡（西班牙文：Ateca）係西班牙亞拉岡薩拉戈薩省一座城，住2千人。
阿瑞斯

阿瑞斯（英文：Aris Thessaloniki F.C.）係希臘帖撒羅尼迦一支職業足球隊，依家踢緊希臘超級足球聯賽。
郭炳聯

郭炳聯，香港商界親中陣營政治人、生意人，亦係新鴻基地產郭得勝嘅細仔，係郭基泓嘅老頭、郭基煇嘅叔父。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
郭熙聖

郭熙聖，係大韓民國嘅一個男藝人同埋歌手。
郭炳江

郭炳江（英文：Thomas Kwok，1951年—）係香港企業家，新鴻基地產副主席兼董事總經理，祖籍廣東中山，郭得勝嘅二仔，郭炳聯嘅阿哥，郭基煇嘅老頭。
郭玥彤

郭玥彤（英文：Celia Kwok，1986年12月9號—），原名郭穎兒，係香港電影演員，英文藝名「Celia K.」，本身係模特兒，之後拍電影《一路向西》做女主角而出名。
2016年，郭玥彤同文詠珊舊愛李冠鋒拉埋天窗，淡出幕前，之後重生咗三個女，轉型做一位「親子KOL」。
郭熙

郭熙（1020年—1090年），字淳夫，世稱郭河陽，係北宋畫家同繪畫理論家。
陸奧號戰艦

陸奧號戰艦，係大日本帝國海軍長門級戰艦嘅第二艘，艦名源於日本古代嘅令制國陸奧。陸奧號唔單止係日本海軍最強大嘅戰艦，亦都被認為係同期世界上戰鬥力最強嘅戰艦之一，但係之後唔知點解爆炸沉咗。

改裝之前
長門號同陸奧號係世界上最早裝備16英寸（406mm）口徑艦炮嘅一批戰艦，試航時速度達到26.728節，喺當時嘅戰艦之中可以話係首屈一指。艦首採用少見嘅勺形艏，響主裝甲帶上面無裝裝甲。

改裝之後
1930年前後，陸奧號進行咗大規模嘅改裝，修改艦艏嘅形狀，延長艦尾、加裝咗防雷突出部同三層艦底，增厚水平裝甲同增多咗水密艙；二號、三號主炮塔換裝10米測距儀，拆咗兩座140毫米炮同魚雷發射管，增加4座雙聯裝40倍徑127毫米炮同20門25毫米嘅機關炮，同時增加主炮同副炮嘅最大仰角。又換咗個鍋爐，煙囪減為一座，增加燃料裝載量，續航力得到增加，但係最大航速有所下降；改裝嗰時拆咗嘅四號炮塔被用作江田島海軍兵學校嘅教具。

差啲被廢棄
1921年11月，英國同美國主張將包括陸奧號在內嘅各國計劃中同未完成嘅軍艦全部廢棄，但係日本認為啱啱完成試航嘅陸奧號係已經完成嘅軍艦，西方記者一度報道話陸奧號嘅艦名同明治天皇個名睦仁讀音相同，因此日本必然會全力爭取唔廢棄陸奧號，最終日本可以保留陸奧號。

沉沒
陸奧號參與咗1942年6月嘅中途島海戰，喺第一航空艦隊覆滅之後返嚟吳軍港道停泊。1943年6月左右，停泊喺廣島灣柱島泊地嘅陸奧號三號炮塔附近突然間爆炸，陸奧號戰艦瞬間斷咗做兩截，一日之後沉沒，艦員同海軍土浦航空隊嘅113位學員、40位教官一共1474人之中只有353人生還，艦長三好輝彥大佐殉職。調查委員會對爆炸原因進行咗調查，但係無法得出確定嘅結論。對爆炸原因嘅推測有俾間諜破壞、三式彈自爆、深水炸彈爆炸等等。
陸婷

陸婷（1992年12月18號—）係中國偶像團體SNH48第2期成員，所屬嘅隊伍係TEAM NII，2013年8月18號正式出道。佢喺上海出世。
陸子豪

陸子豪（1995年1月4號—）係香港一個足球員，打後衛，而家踢緊四海流浪。佢係香港甲組足球聯賽戰後最年輕上陣球員。
佢而家喺英華書院讀緊書。
陸安

陸安（粵拼：luk6 on1，越南文：Lục Yên）係越南安沛下轄嘅一個縣。
陸奧國

陸奧國係古代日本嘅一個令制國，屬東山道地區，位置約莫係家下福島縣、宮城縣、岩手縣、青森縣同秋田縣東北部。
阜陽西關機場

阜陽西關機場（粵音：fau6 joeng4 sai1 gwaan1 gei1 coeng4）係喺中國安徽嘅一個機場，喺1998年嗰陣起好兼開放畀人用嚟搭飛機。
阜康

阜康係中國新疆昌吉州一個縣級市，總面積8845平方公里，人口16萬。
阜提努螢

阜提努螢（學名：Photinus）係螢火蟲科下嘅一個屬。
阪口夢穗

阪口夢穗（1987年10月15號—）係日本足球員，踢中場，曾經喺2006～2017年間為日本女子足球代表隊出場116次，入咗28球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
阪倉裕二

阪倉裕二（1967年6月7號—）係日本足球員，司職後衞，曾經喺1990～1991年間爲日本足球代表隊出場6次。
阪南

阪南係日本大阪府一個市，人口6萬。
維基同享有多媒體嘅嘢：Hannan, Osaka
喺開放街圖（Open Street Map）嘅阪南地圖。
阪口周平

阪口周平 ，係日本嘅一個男配音員。

配音作品一覽
呢個表唔完整，歡迎加料。
阜新

阜新（阜讀埠嘅文牘音，粵音：fau6 san1；普通話拼音：Fuxin）喺中國遼寧，家下係地級市，叫阜新市。
長洲體育館

長洲體育館，香港室內體育館之一，喺長洲南蛇塘，英文叫Cheung Chau Sports Centre。行政上歸離島區。設施有籃球場、排球場、羽毛球場、門球場、乒乓球檯、活動室、健身室、兒童遊戲室。
長洲警署

長洲警署（官方名叫：長洲分區警署，Cheung Chau Division Police Station ）係香港警務處水警總區水警海港區長洲分區嘅警署，喺香港新界長洲警署徑4號。喺1988年被評為三級歷史建築，2009年12月18號改評為香港二級歷史建築。

史
20世紀初期，香港沿海一帶嘅海盜肆虐。1912年，駐守舊長洲警署嘅3名摩羅差被海盜殺死。一年之後，香港政府喺現址起咗一間保安比較嚴密，而且喺地理上擁有優勢嘅警署，用嚟防禦海盜嘅肆虐同襲擊。新嘅長洲警署樓高兩層，喺小山崗上面，居高臨下，形勢優越。該署一路用到而家，亦經歷過多次重組同翻新。
1960年代，長洲居民唔夠15,000人，因此罪案唔多，當時人員多數處理嘅係財物糾紛、家庭糾紛、喺颱風吹襲嘅時候懸掛香港熱帶氣旋警告信號，同埋擔任驗屍官，為長洲居民簽發死亡證。

建築
長洲警署設有報案中心、資源中心、當值室、會見室、羈留室同刑事偵緝部辦公室等設施。
長洲運動場

長洲運動場，香港田徑運動場之一，喺長洲花屏路，英文叫Cheung Chau Sports Ground。行政上歸離島區。設施有運動場、硬地球場、籃球場，以及七人足球場。
佢係香港離島內唯一嘅運動場。

設施
設有一個硬地足球場同埋一條250米嘅跑道，此外重有更衣室、籃球場同埋兒童遊樂場。
長淵

長淵（韓文：장연군／長淵郡 Jangyŏn gun */?）係朝鮮民主主義人民共和國黃海南道嘅一個郡。
長洲西灣

長洲西灣，又叫長洲灣或者西灣，係香港長洲一個海灣，喺長洲西面，係長洲最繁華嘅地方，長洲碼頭就係起喺度。
長洲醫院

長洲醫院（St. John Hospital，直譯意思係「聖約翰醫院」），係香港離島區長洲一間公立醫院，喺1934年創辦，個英文名紀念創辨團體聖約翰救傷會，而家由醫院管理局管理，係港島東聯網其中一間醫院，地址係長洲東灣長洲醫院路。喺2010年1月22號被評為香港三級歷史建築。

簡介
長洲醫院係專為長洲居民提供基層醫療、緊急同社區醫療服務。
錯綜

錯綜係種修辭手法，即係指故意打破整齊嘅句子規律，令文句參差，詞彙別異。所謂整齊嘅規律，指嘅係對偶、排比等。錯綜可以分為抽換詞面、交錯語次、伸縮文身。錯綜可以理解為將排比、對偶嘅句子稍加修改，改到唔係排比、對偶。
錯綜可以避免文本刻板、千篇一律，令佢多啲變化同活潑啲。
錯覺

錯覺（英文：illusion）係指感知上嘅失誤。
錯誤因果

錯誤因果（拉丁話Post hoc ergo propter hoc）係一種邏輯謬論，意思係將兩樣唔關事嘅嘢拉埋嚟講，即係「跟住，所以 因為」（B跟住A，所以B因為A）。例如：「佢飲完杯水之後就肚痛，肯定杯水有事。」雖然杯水可能係肚痛嘅原因，但亦有可能係之前食錯嘢或各種其他原因，未必實關杯水事。
錯誤因果同不當結論（Non sequitur）類似，不過錯誤因果係有時關性，即係之前發生一件事，之後發生另一件事，然後將兩件事扯埋一齊講，將之前發生件事當成係之後發生嘅原因，而之間又無合理關係。
錯失恐懼症

錯失恐懼症（英文：Fear of missing out，簡稱：FOMO）係好多人都有嘅一種心態，指一個人成日驚住其他人喺度享受一啲自己錯過咗嘅嘢。
有錯失恐懼症嘅人會持續噉煩惱，會好似覺得自己唔在場嘅時候可能會有好大意義嘅事發生噉。

媒體應用
睇埋：電子遊戲搵錢方法
舉返個例子說明，想像依家有一隻網上 PvP 嘅電子遊戲，開發者創作咗一個好型嘅角色造型出嚟，玩家要喺今個賽季內打贏 10 場對局先至可以得到呢樣嘢，而如果一位玩家有玩開呢隻遊戲但係咁啱呢個賽季唔得閒冇玩，佢就可能會永遠錯過呢個角色造型。
事實表明，有好多玩家會出於「唔想走雞」而有股衝動想不斷噉玩。錯失恐懼症被指係打機上癮嘅主因之一。
錯排

「錯排問題」係組合數學入邊嘅一個問題。考慮一個有 n 個元素嘅排列，如果一個排列當中所有嘅元素都唔喺自己原本嘅位置上嘅話，咁呢種排列就叫做原排列嘅一個「錯排」。 n 個元素嘅錯排數記做 !n 。研究一個排列錯排個數嘅問題，就叫做「錯排問題」或者叫「更列問題」。
最早研究錯排問題嘅有尼古拉·伯努利同歐拉，因此歷史上都叫做伯努利-歐拉嘅「裝錯信封問題」。呢個問題有好多具體嘅版本，例如寫信嗰陣將 n 封信裝入 n 個唔同嘅信封裡面，有幾多種全部裝錯信封嘅情況？又例如四個人各自寫一張賀年卡互相送禮，有幾多種送禮嘅方法？自己寫嘅賀年卡唔可以送比自己，所以都係典型嘅錯排問題。

計法
錯排喺全排列中嘅機率係趨於 ，所以錯排嘅排法總共有  種。

簡單證明
呢個問題可以用一句說話嚟簡單形容：「n 樣嘢均勻隨機調位，啱啱好 0 個命中自己嘅機率」。
假設 n 足夠大，咁每樣嘢命中返自己嘅機率都趨向  ，唔命中自己嘅機率就趨向  。
所以 n 樣嘢都唔命中自己嘅機率就趨向  。
而根據 e 嘅定義，可以得出  。
所以「n 樣嘢均勻隨機調位，啱啱好 0 個命中自己嘅機率」趨向  (只要 n 足夠大)。

延伸問題
咁可以延伸出另一個問題，就係：「n 樣嘢均勻隨機調位，啱啱好 k 個命中自己嘅機率」。
因為除咗命中自己嗰 k 個之外，其他全部都唔可以命中自己，上面已經證明咗，唔命中自己嗰啲嘅機率趨向  。
而命中自己嗰 k 個一定唔可以調位置，因為本來命中，掉咗位置就會變成唔命中，即係乘多咗  ，所以要除返佢。
所以「n 樣嘢均勻隨機調位，啱啱好 k 個命中自己嘅機率」趨向  。
特別嘅情況係，當 k = n 時：
好明顯只有一種情況會全部命中自己，機率係  。
當 k = n - 1 時：
因為 n - 1 個都命中自己，淨返嗰 1 個一定會命中自己，所以機率係  。
驗算機率總和係咪等於 1 。假設 n 好大，咁機率總和就係：
錯見

錯見（英文：optical illusion），又叫錯視、視覺錯覺、視錯覺，係對視覺系統嘅錯覺，多數通過幾何排列、視覺成像規律去製造出嚟。
視錯覺有陣時會畀人喺視覺藝術上使用，例子可以睇吓景深錯覺同透視投影嘅內容。
長代聰之介

長代聰之介 ，係日本嘅一個男配音員。

配音作品一覽
呢個表唔完整，歡迎加料。
長元

長元係日本後一條天皇嘅一個年號，相當於公元1028年到1037年，前後總共10年。
長刀之夜

長刀之夜（德文： Nacht der langen Messer (幫手·有關)）， 或叫羅姆清洗，或者叫蜂鳥行動 (German: Unternehmen Kolibri)，一次喺1934年6月30日至7月2日發生嘅政治清洗行動，由希特拉、戈林同希姆萊，為集權，以及回應德國軍方對衝鋒隊以及羅姆角色疑慮為目的作出嘅法外處決行動，納粹黨宣傳機器故意宣傳為一場避免政變嘅行動。

關於衝鋒隊嘅暴力事件
納粹衝鋒隊喺納粹黨擁有一定的自主性。衝鋒隊係由一戰後嘅自由軍團演變而嚟，他們大多數嘅成員都認為德國是被「十一月的罪犯」出賣嘅，他們同樣反對果陣新成立威瑪政府，亦反對共產主義。共產黨喺德國逐漸發展果陣，衝鋒隊就同共產黨發生激烈衝突。呢種激烈衝突亦對戰後有實驗性質民主政體威瑪政府帶嚟相當不穩定。以1932年6月為例，超過400次嘅街頭衝突，造成82人死亡。這種社會上嘅不穩定係希特拉崛起關鍵因素，好多德國人確信一旦希特拉被任命為總理，呢種地方械鬥就會停上。他成為總理後，除咗納粹黨外嘅政黨一律被鎮壓，包含共產黨都被瓦解。但有關衝鋒隊嘅暴力事件仍層出不窮，有時毆打路人或阻住他們的警察。喺1933年中期左右，衝鋒隊被普通人認為係傲慢同無禮，有外交官抱怨過外國大使被衝鋒隊無理對待。呢類行為已令中產階級同其他保守團體，例如德軍有意見。
長印魚

長印魚（Echeneis naucrates），又叫鮣魚，係鮣科鮣屬嘅一種魚，分佈喺全世界暖溫帶海域。
長凳

長凳，又叫橋凳或者板凳，係種凳，比較長身同矮身，可以坐幾個人，有啲長凳重有得挨。
長倉

長倉（英文：Long position，或者就咁叫做Long），係指喺金融交易裏面，會因為某隻資產喺市場既價格上升而獲利既倉位（頭寸）。
長倉又叫做「多頭」或者「做多」，咁樣講既原因係因為持倉者既倉位（英文：Position）係正數，而持倉者做多既原因係佢預期佢做長倉既嗰隻投資工具喺將來會升值。

衍生工具
長倉既投資者未必一定要買入目標資產，佢可以用期貨合約或者其他衍生工具做到長倉既效果，咁樣做就可以唔駛實際買入目標資產，而能夠係目標資產升值既時候賺到錢。
長倉颯

長倉颯（1996年4月29號—）係日本足球員，打中場位置，效力FC岐阜。
長保

長保係日本一條天皇嘅一個年號，相當於公元999年到1004年，前後總共6年。
陳謳明

陳謳明（英文：The Most Revd Andrew Chan，1962年—）係親中派基督教界別人士，香港聖公會教省主教長、香港聖公會西九龍教區主教兼任香港聖公會澳門傳道地區主教。

學業
陳謳明響1981年喺聖多馬堂領受堅振禮。1987年獲紐卡素大學哲學學士（教育）學位，1991年獲疏士巴利威斯神學院神學證書，2004年獲倫敦大學哲學及神學專科學院文學碩士（牧養神學）。

神職
陳謳明響1991年10月18號獲當時嘅聖公會港澳教區被按立為會吏，1992年9月29日被按立為牧師，做過靈風堂主理、聖路加堂主任，2005年5月出任聖約翰座堂主任，係香港首位華人擔任座堂主任。2006年11月陳謳明獲派立為法政。2011年6月26號當選西九龍教區次任主教，接替榮休嘅蘇以葆。2012年3月25號受祝聖晉牧，成為主教，同第二日舉行陞座禮，成為西九龍教區次任主教。陳謳明係聖公宗（香港）小學監理委員會有限公司執行委員會主席，亦係明華神學院校董。陳謳明係普世聖公宗網絡（外勞及難民）主席。
陳豪

陳豪（Moses Chan，1971年4月16號—）係香港藝人，祖籍廣東台山，無綫電視經理人合約男藝員，無綫當家小生台柱，又係「師奶殺手」，出名品味咖啡。2012年亞洲區視帝。老婆係2006年香港小姐冠軍陳茵媺。
陳財喜

陳財喜，MH，JP，香港親中陣營政治人（新世紀論壇營運總監），前任臨時立法會、中西區區議會議員，曾經參與2019年香港區議會選舉但輸畀泛民主派葉錦龍。
陳諾忠

陳諾忠（英文：Matthew Chan Nok Chung，1992年5月9號—）係香港男模特兒同演員。依家係無綫電視基本藝人合約藝員。

簡歷
陳諾忠喺屯門大，有一個妹。佢喺2004年讀完聖公會蒙恩小學（上午校），再喺2009年讀完浸信會永隆中學，之後自己一個去咗加拿大溫哥華生活，入讀西門菲莎大學當代藝術學院戲劇系（主修舞台演藝同電影研究），2017年畢業。
2016年，佢曾經參加由加拿大新時代電視、無綫電視搞嘅「型‧男家族」比賽，2018年就正式簽做無綫電視經理人合約藝員，第一樣工作係喺翡翠台節目《美女廚房》做「型男助手」；依家作模特兒兼演員雙線發展。2022年6月，佢由經理人合約轉簽基本藝人合約。
陳賢翰

陳賢翰係香港建制陣營（親中派）政治人、生意人（廣州壹品空間建築設計有限公司總監同畫則師，香港中文大學藝術系畢業生。

選舉經歷
喺2021年9月，佢成為香港特别行政區選舉委員會委員(內地港人團體代表)。